Պուտինի ղեկավարած Ռուսաստանում Ստալինի աջակիցներն ավելանում են
Ռուսաստանի նախագահ Վլադիմիր Պուտինի ղեկավարության տակ գտնվող Ռուսաստանում խորհրդային շրջանի բռնակալ Ստալինի հակասական ժառանգությունը կրկին վերանայման առարկա է դարձել: Չնայած միլիոնավոր սպանված մարդկանց, Ստալինին Ռուսաստանում գովաբանում են որպես ուժեղ առաջնորդ։
Անցյալի ստվերները հանգիստ չեն տալիս այսօրվա Ռուսաստանին: Երկրի Կոմունիստական կուսակցությունը տոնում է խորհրդային շրջանի առաջնորդ Իոսիֆ Ստալինի ծննդյան օրը: «Այսօր Ստալինի փորձն ու քաջությունը, նրա հանճարն ու տաղանդը պետք է ներքաշեն բոլոր պետական այրերը, ովքեր Ռուսաստանի համար բարի, երջանիկ եւ ինքնիշխան ապագա են ցանկանում», - ասում է ՌԴ Կոմկուսի առաջնորդ Գենադի Զյուգանովը: Ստալինի կողմնակիցները տեսնում են նրա միայն մեկ կողմը, որտեղ նա հանդես է գալիս որպես Երկրորդ աշխարհամարտի տարիներին երկիրն առաջնորդած ուժեղ ղեկավար, սակայն աչք են փակում Ստալինի գործած դաժանությունների, այդ թվում՝ միլիոնավոր մարդկանց սպանության եւ Գուլագում տանջամահ անելու իրողության վրա: «Նա հրեշ է, դժոխքի ծնունդ: Նա մարդ չէ, այլ՝ ահավոր մի բիծ Ռուսաստանի եւ աշխարհի պատմության վրա», - ասում է ռուսաստանցի ուսուցչուհի Գալինա Պետրովան: ՌԴ նախագահ Վլադիմիր Պուտինը սակայն խորհրդային ժամանակների վերականգնումն ու Ստալինի աջակիցների աճը դիտարկում է որպես դրական ուղղություն: «Այդ տեսակետից, Պուտինը վերախմբագրում է պատմությունը՝ մտադրություն ունենալով ստեղծել սեփական պատկերը, որպես Ստալինի նման ուժեղ առաջնորդ», - ասում է Մոսկվայի Կարնեգիի կենտրոնի ներկայացուցիչ Անդրեյ Կոլեսնիկովը: Մոսկվայի Կարնեգիի կենտրոնի ներկայացուցիչ Անդրեյ Կոլեսնիկովի խոսքով, Պուտինի կողմից Ղրիմի բռնակցումը ՌԴ-ում արթնացրել է կայսրության կարոտը: Սակայն, Ռուսաստանի հանրային կարծիքը բավականին փոփոխական է, հիշեցնում է փորձագետը: